** Projektas**

**KAZLŲ RŪDOS SAVIVALDYBĖS TARYBA**

SPRENDIMAS

**DĖL TURTO PERDAVIMO PATIKĖJIMO TEISE VIEŠAJAI ĮSTAIGAI KAZLŲ RŪDOS TURIZMO IR VERSLO INFORMACIJOS CENTRUI**

2024 m. spalio d. Nr. TS-

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 3, 4 ir 38 punktais, 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, Kazlų Rūdos savivaldybės turto valdymo, naudojimo ir disponavimo juo tvarkos aprašo, patvirtinto Kazlų Rūdos savivaldybės tarybos 2021 m. gegužės 31 d. sprendimu Nr. TS-135 „Dėl Kazlų Rūdos savivaldybės turto valdymo, naudojimo ir disponavimo juo tvarkos aprašo patvirtinimo“ 6, 7.1, 8, 11.1, 13 ir 14.1 punktais (papunkčiais) bei atsižvelgdama į viešosios įstaigos Kazlų Rūdos turizmo ir verslo informacijos centro 2024 m. spalio 3 d. raštą Nr. SD-31 „Dėl patalpų panaudos sutarties pratęsimo“ Kazlų Rūdos savivaldybės taryba n u s p r e n d ž i a:

1. Perduoti viešajai įstaigai Kazlų Rūdos turizmo ir verslo informacijos centrui, juridinio asmens kodas 166090889, valdyti, naudoti ir disponuoti patikėjimo teise 20 (dvidešimčiai) metų Kazlų Rūdos savivaldybei nuosavybės teise priklausančias negyvenamąsias patalpas (nekilnojamojo turto kadastrinių matavimų byloje Nr. 70/9199, pažymėjimas plane 1B2/ž, unikalus Nr. 5191-6000-1016, patalpų indeksai: nuo R-1 iki R-3, nuo 1-1 iki 1-6, 1/2 1-7, nuo 1-8 iki 1-11, nuo 2-7 iki 2-9, bendras plotas – 164,97 kv. m.), esančias Atgimimo g. 5, Kazlų Rūdoje.
2. Nustatyti šio sprendimo 1 punktu perduodamo turto naudojimo tikslą – viešosios įstaigos Kazlų Rūdos turizmo ir verslo informacijos centro įstatuose numatytai veiklai vykdyti.
3. Pripažinti netekusiu galios Kazlų Rūdos savivaldybės tarybos 2020 m. spalio 26 d. sprendimą Nr. TS-246 „Dėl turto perdavimo panaudos pagrindais Kazlų Rūdos turizmo ir verslo informacijos centrui“;

4. Įgalioti Kazlų Rūdos savivaldybės administracijos direktorių:

4.1. pasirašyti susitarimą dėl 2020 m. spalio 30 d. Nekilnojamojo turto panaudos sutarties Nr. S-619 nutraukimo bei turto perdavimo ir priėmimo aktą;

4.2. pasirašyti šio sprendimo 1 punkte nurodyto turto patikėjimo sutartį bei perdavimo ir priėmimo aktą.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška